Missatge: «Unió Musical Da Capo», la nova aposta de ficció a Canal 9 dimarts, 17 de novembre de 2009 02:11 Aquest dimarts a les 21:45 comença l'emissió d'un nou producte de la factoria d'Albena Teatre i Conta Conta, responsables d'altres sèries amb bona acollida a la nostra televisió pública com «Maniàtics» o «Socarrats». «Unió Musical Da Campo» s'inicia amb el regrés de Joan, que ha viscut a Londres, on era músic de jazz. La malaltia de son pare l'obliga a tornar a casa i fer-se càrrec de la banda de música, que fins aleshores ha dirigit el progenitor. Sergio Caballero és el protagonista, encara que estarà acompanyat, entre altres actors, per Iolanda Muñoz o Juli Mira. Tots ells són els Colomer, la família al voltant de la qual gira la sèrie. Tretze capítols formen «Unió Musical Da Capo», que es desenvolupa en un poble imaginari anomenat Benitaulell. El compositor Arnau Bataller ha estat el responsable de crear la banda sonora, que ha interpretat la Societat Musical d'Alzira. A més de la capital de la Ribera Alta, les gravacions a l'exterior s'han efectuat a Bunyol i a Algemesí. Lola Johnson, la directora de Canal 9, ha explicat que la sèrie «referma» el compromis de la televisió pública amb l'audiovisual valencià. Cèsar Martí, productor i coordinador de guions, s'ha mostrat «satisfet» amb Unió Musical Da Capo perquè és «un producte proper a una realitat tan arrelada» a casa nostra com són les bandes de música.
Emocions: no emotion

Resposta: Tot i que no m'agradaven en absolut Socarrats ni Autoindefinits (tot i reconéixer el valor que tenien), veurem com pinta la sèrie!
Emocions: anticipation, disgust